CELEX: E1999P0002
Language: da
Date: 1999-12-20 00:00:00
Title: Sag anlagt af EFTA-Tilsynsmyndigheden mod Kongeriget Norge den 20. december 1999 (Sag E-2/99)

Vigtig juridisk meddelelse

|

E1999P0002

Sag anlagt af EFTA-Tilsynsmyndigheden mod Kongeriget Norge den 20. december 1999 (Sag E-2/99)  

EF-Tidende nr. C 052 af 24/02/2000 s. 0028 - 0028

Sag anlagt af EFTA-Tilsynsmyndigheden mod Kongeriget Norge den 20. december 1999(Sag E-2/99)(2000/C 52/10)EFTA-Tilsynsmyndigheden anlagde den 20. december 1999 sag mod Kongeriget Norge. Tilsynsmyndigheden var repræsenteret af Anne-Lise H. Rolland, der fungerede som befuldmægtiget for EFTA-Tilsynsmyndigheden, Rue de Trèves/Trierstraat 74, B-1040 Bruxelles/Brussel.Ifølge sagsøger skal Domstolen:1. Fastslå, at Kongeriget Norge har undladt at opfylde sine forpligtelser under den retsakt, der er anført i punkt 1A i bilag VII til EØS-aftalen (Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF), der er tilpasset ved protokol 1 til EØS-aftalen med hensyn til erhverv, der falder under punkt 3, "maritime erhverv" i bilag C til den omtalte retsakt, og artikel 7 i EØS-aftalen, idet landet ikke inden for den fastsatte tidsfrist har vedtaget de nødvendige nationale bestemmelser for at opfylde artikel 10, stk. 2, i ovennævnte retsakt.2. Kræve, at Kongeriget Norge betaler sagsomkostningerne.De retlige og faktiske omstændigheder og søgsmålsgrunde- Rådets direktiv 92/51/EØF af 18. juni 1992 (benævnt "retsakten") indeholder en generel ordning for anerkendelse af erhvervsuddannelser. Artikel 10, stk. 2, i denne retsakt foreskriver gensidig anerkendelse af dokumentation for fysisk og psykisk sundhed, når det er en betingelse for adgang til og udøvelse af et lovreguleret erhverv. Hvad angår sømænd bestemmer den norske lovgivning i korthed, at dokumentation for fysisk og psykisk sundhed skal være udstedt i overensstemmelse med de norske regler og af læger godkendt af de norske myndigheder. Ifølge sagsøger indebærer dette krav en overtrædelse af artikel 10, stk. 2, i retsakten.- I henhold til artikel 7 i EØS-aftalen er retsakter, der er omhandlet eller indeholdt i bilagene til denne aftale, bindende for de kontraherende parter og udgør eller skal gøres til en del af deres interne retsorden.- Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF er anført i punkt 1A i bilag VII til EØS-aftalen.- I henhold til artikel 17 i den omhandlede retsakt, der er tilpasset ved protokol 1 til EØS-aftalen, skal Norge vedtage de nødvendige love og administrative bestemmelser for at opfylde retsakten inden 1. juli 1994 og omgående underrette EFTA-Tilsynsmyndigheden om de foranstaltninger, der er truffet med henblik herpå.- Norge havde ikke ved udløbet af ovennævnte tidsfrist truffet de nødvendige love for at efterkomme den omhandlede retsakt. Norge havde heller ikke truffet disse foranstaltninger ved udgangen af den tidsfrist, som EFTA-Tilsynsmyndigheden fastsatte i sin begrundede udtalelse, hvori Norge blev anmodet om at træffe de nødvendige foranstaltninger for at efterkomme retsakten. Norge har derfor undladt at efterkomme sine forpligtelser i henhold til artikel 17 i den omhandlede retsakt og artikel 7 i EØS-aftalen.